অসুস্থ পঞ্জাবের মুখ্যমন্ত্রী, ভর্তি আইসিইউ-তে

ওয়েব ডেস্ক: গুরুতর অসুস্থ পাঞ্জাবের মুখ্যমন্ত্রী ভগবন্ত মান। তাকে হাসপাতালে ভর্তি করা হয়েছে বলে সূত্রের খবর। জানা গিয়েছে, শুক্রবার তাঁর শারীরিক অবস্থার অবনতি হলে তাঁকে মোহালির ফোর্টিস হাসপাতালে নিয়ে যাওয়া হয়। বর্তমানে সেখানেই তিনি চিকিৎসাধীন। আপাতত তাঁর শারীরিক অবস্থা স্থিতিশীল। চিকিৎসকরা তাঁকে পর্যবেক্ষণে রেখেছেন বলে সূত্র মারফত খবর।

হাসপাতাল সূত্রে জানা গিয়েছে, পাঞ্জাবের মুখ্যমন্ত্রী ভগবন্ত মান ক্লান্তি এবং লো হার্ট রেটের সমস্যা নিয়ে হাসপাতালে ভর্তি হয়েছিলেন। তাঁর স্ত্রী গুরপ্রিত কৌর মান তাঁকে এদিন হাসপাতালে নিয়ে আসেন। মুখ্যমন্ত্রীকে আইসিইউতে রাখা হয়েছে বলেই জানা যাচ্ছে। সেখানে চিকিৎসকরা তাঁকে পর্যবেক্ষণে রেখেছেন। চিকিৎসকরা জানিয়েছেন, আপাতত মুখ্যমন্ত্রীর হৃদস্পন্দনও কিছুটা স্বাভাবিক রয়েছে।

আরও পড়ুন: অজিত পাওয়ারের রোষের মুখে মহিলা আইপিএস অফিসার

জানা গিয়েছে, কেজরিওয়াল পাঞ্জাবে যাওয়ার আগে ভগবন্ত মানের বাসভবনে গিয়ে তাঁর স্বাস্থ্যের খোঁজখবর নিয়েছিলেন। এখন দলীয় কর্মী থেকে সাধারণ মানুষ সকলেই ভগবন্ত মানের দ্রুত আরোগ্য কামনা করছেন।